Zapisnik s 4. sastanka Tima za kvalitetu rada škole

održanog 29. 6. 2022. u 10 sati

Dnevni red:

1. Obrada rezultata Upitnika za učitelje, roditelje i učenike
2. Razno

Prisutni: Zorka Bebić Tokić, Emir Agić, Tatjana Zorić, Marija Šimunić, Ana Kanjer,, Jasmina Matešić,

 Marijana Matek Kozulić, Julije Žigo, Anita Nikić

Opravdano odsutni: Sonja Lovrić-Lilić, Olivija Babec, Sendi Bašić, Marina Bais

Ad.1.) Obrađivani su odgovori upitnika postavljenih u aplikaciji Forms što je dalo jasan pregled na temelju grafičkog prikaza rezultata, a i postotnih udjela u odgovorima. Obrađivan je upitnik po upitnik.

Upitnik za učitelje, 1.dio – 36 odgovora

NASTAVNI PLAN I PROGRAM

Većina učitelja smatra da je u nastavni plan i program uključeno stjecanje kompetencija, znanja, vještina, stavova i vrijednosti, te da imaju mogućnost kreiranja. U potpunosti smatraju da su jasno definirani ciljevi i ishodi učenja. 27,8 % učitelja smatra da bi se trebalo više voditi računa o korelaciji između premeta, a 19,5 % ispitanika smatra da je plan nemoguće uskladiti s drugim predmetima.

*Zaključili smo da je korelaciju lakše izvesti u razrednoj nastavi nego u predmetnoj zbog nedovoljnog uvida u pojedinačne planove i programe. Kolegica T. Zorić je predložila da nastavni planovi i programi budu u zbornici.*

**Učenje i poučavanje**

Pristupi poučavanju primjereni su potrebama, interesima i dobi učenika. Nastavnici potiču razvoj vještina učenja i samostalnosti u učenju. Nastavnikovo izlaganje i upute za rad jasne su i primjerene svim učenicima. 41,6% učitelja smatra da učenici na nastavi ne rade dovoljno u skupinama. Mišljenja smo da su razlog tome preporuke Ministarstva , s obzirom na epidemiju COVID-19.

 **Ocjenjivanje kao dio poučavanja**

Nastavnici redovito informiraju učenike o napredovanju i postignuću. Nastavnici koriste ocjenjivanje za procjenu učinkovitosti učenja i vlastitog poučavanja, te postavljanje budućih smjernica. 77,7% učitelja smatra da ocjene iz usmenih provjera znanja nisu niže od onih iz pismenih provjera.

**Podrška učenicima**

 Učitelji se slažu s tvrdnjama o podršci učenicima odnosno smatraju da škola djeluje u skladu sa zakonskim odredbama i usvojenim načelima štiteći učenike od nasilja, zlostavljanja i zlouporabe droge, te da nastavnici surađuju sa stručnim suradnicima pri rješavanju različitih problematičnih situacija.

**Školsko ozračje**

50% učitelja smatra da učenici ne sudjeluju dovoljno u donošenju odluka o životu i radu škole. *Razgovarali smo o toj stavci te zajednički donijeli odluku da ćemo se više angažirati oko uključivanja učenika u život i rad škole kroz Vijeća učenika.*

Među djelatnicima škole vladaju dobri odnosi. Između djelatnika i učenika vladaju dobri odnosi. Nastavnici znaju kako riješiti probleme discipline u razredu. Nastavnici iskazuju pozitivne, ugodne i optimistične stavove prema učenicima.

22,2 % učitelja smatra da većina učenika ne pristupa savjesno svojim školskim obavezama , a 13,9 % učitelja smatra da učenici ne iskazuju brigu i razumijevanje za druge.

**Smještaj i opremljenost škole**

Učitelji su uglavnom ili u potpunosti zadovoljni sa smještajem i opremljenosti škole osim s radnim prostorom za učitelje i prostorom za učeničke društvene aktivnosti. *Taj problem će se moći riješiti tek nakon proširivanja škole, što je već u postupku.*

Upitnik za učitelje, 2.dio – 26 odgovora

**Razvoj životnih vještina**

U ovoj školi učenici mogu naučiti dobro surađivati s drugim ljudima. Većina učitelja smatra da učitelji potiču razvoj životnih vještina, zadovoljavaju potrebe učenika.

 **Zadovoljavanje individualnih potreba učenika**

Učitelji redovito izvještavaju roditelje i učenike o napredovanju, brinu se o osobnom i socijalnom razvoju učenika, profesionalno usmjeravaju učenika, pratu napredovanje i postignuća i pružaju podršku u učenju.

**Povezanost škole s lokalnom upravom i samoupravom te ostalim ustanovama**

92,3% učitelja smatra da Škola sudjeluje u projektima koje predlaže lokalna uprava i samouprava, te da lokalna uprava i samouprava podržava programe koje predlaže Škola ( 96,2%).

Škola ima dobro razvijene i učinkovite veze s drugim školama i odgojno-obrazovnim  ustanovama, s ustanovama koje pružaju psihološke i zdravstvene usluge učenicima, te s centrima socijalne skrbi

**Očekivanje i poticanje postignuća**

96,2% učitelja smatra da učenici ne žele što više naučiti. *Prijedlog je da se odlični učenici više potiču, nagrađuju za uspjehe ( izleti, nagrade…).*

Upitnik za učitelje, 3.dio – 23 odgovora

**Podrška pri učenju**

91,3 % učitelja u potpunosti ili uglavnom smatraju da se podrška u učenju pruža kroz različite oblike rada i da individualizirani program omogućuje napredovanje učenika s posebnim potrebama ( 73,9 %).

Očekivanja učitelja o postignućima učenika i samo poticanje učenika je na visokom nivou.

30,4 % učitelja smatra da roditelji nisu dovoljno uključeni u različite aktivnosti škole. *Prijedlog je da ih uključimo u rad školske zadruge, branje maslina u školskom masliniku , školski sajam, priredbe… .*

**Škola i roditelji**

Učitelji ne osjećaju pritisak roditelja prilikom vrednovanja učenika ( 78,3 % ).

**Jednakost i pravednost**

Prema odgovorima zaključujemo da u školi vlada jednakost i pravednost prema učenicima.

**Osiguravanje resursa**

Škola raspolaže s dovoljno financijskih sredstava za kvalitetan rad ( 86,9 % ).

**Zaposlenici, suradnici, osoblje**

56,5 % učitelja smatra da nisu dovoljno osposobljeni za rad s učenicima s posebnim potrebama. *Ravnateljica je spomenula najavljene seminare za rad s učenicima s posebnim potrebama koji će se održati krajem kolovoza.*

Na osnovu odgovora ( uglavnom ne- 34,8 % ), zaključili smo da bi i nenastavno osoblje trebalo više pomagati nastavnicima u obavljanju administrativnih i drugih poslova.

**Profesionalni razvoj zaposlenika**

Nastavnicima je omogućeno stalno stručno usavršavanje.

**Upravljanje novčanim sredstvima**

Svi djelatnici škole i članovi školskog odbora su uglavnom upoznati s načinom raspolaganja financijskim sredstvima.

**Ciljevi i razvojna politika**

Ciljevi škole su usmjereni ka unapređivanju kvalitete učenja i ka boljim postignućima učenika.

30,4 % učitelja smatra da osoblje škole aktivno ne sudjeluje u razvoju i preispitivanju politike škole i njezinih smjernica.

**Samovrednovanje**

U školi se ne provodi sustavno samovrednovanje rada ( 39,1 % ).

**Planiranje poboljšanja**

Razvojni plan škole je dobro organiziran. 30,4 % učitelja smatra da se više treba uključiti i konzultirati roditelje i učenike.

**Rukovođenje, Zadovoljstvo odnosima i Zadovoljstvo školom**

Na pitanja vezana uz rukovođenje školom, učitelji odgovaraju pozitivno. Zadovoljni su odnosima s učenicima, kolegama, odnosom s ravnateljicom, statusom naše škole u gradu i uvjetima rada.

Upitnik za učenike – 28 odgovora

Odnos prema školi

Prema odgovorima, 42,9 % učenika ne voli ići u školu. 96,4 % učenika se osjeća sigurno u školi. 92,9 % učenika navodi da u školi rade ono što učitelji traže. 85 % učenika ne izbjegava nastavu. 96,4 % učenika smatra da nastavnici o njima misle kao o dobrim učenicima.

Nastava, plan i program

Na pitanja vezana o nastavi, planu i programu, učenici su ravnomjerno podijeljeni. Smatraju da nastavnik dovoljno ne ponavlja gradivo koje učenici nisu dobro usvojili te da se na nastavi rijetko radi u grupama.

Razvoj životnih vještina

Učenici dobro razvijaju svoje vještine snalaženja u različitim životnim situacijama i uče kako kvalitetno i kulturno komunicirati s drugim ljudima (76,9 %). Smatraju da nastavnici redovito provjeravaju znanje učenika ( 84,6 % ) i da ih nastavnici ne ocjenjuje s obzirom na prethodne ocjene ( 72 % ).

Ocjenjivanje

Učenici smatraju da pri ocjenjivanju nastavnici ne uvažavaju učeničko mišljenje ( 65,4 % ). 53. 9 % učenika smatra da su nastavnici strogi, a 46,2 % smatra da nisu.

Učitelji

Uglavnom smatraju da su učitelji pravedni ( 73,1 % ) i da su spremni pomoći kad je to potrebno ( 80 % ) ali ne razgovaraju s učiteljem kad su zbog nečeg zabrinuti ( 80,8 % ). *Nakon razgovora o ovom odgovoru, učiteljice razredne nastave smatraju da je ovaj postotak sigurno manji u njihovim razredima, iz razloga što su češće u kontaktu s učenicima.*

Mišljenja su da ih učitelji dovoljno ne potiču na uključivanje u različite aktivnosti ( 61,6 % ). Podijeljeni su oko pitanja vezana uz rješavanje discipline u razredu ( uopće ili uglavnom ne – 46,2 %; u potpunosti ili uglavnom da – 53,8 %.

Odnosi s drugim učenicima

Uglavnom su dobri odnosi među učenicima. 6,8 % učenika izjavljuje da su ih drugi učenici fizički maltretirali., a 15,4 % da su ih vrijeđali i ponižavali.

Odnosi s učiteljima

Između učitelja  i učenika uglavnom vladaju dobri odnosi i da se učitelji jednako odnose prema svim učenicima.

Strah od škole

84,7 % učenika se boje neuspjeha u školi. Rezultati su podjednaki u odgovorima koji su vezani uz strah od škole.

Odnos prema školi

Smatraju da se u školi primjenjuju jasna pravila ponašanja i da ravnateljica održava dobre odnose s učenicima. I učenici smatraju da nedovoljno sudjeluju u donošenju odluka važnih za školu ( 65,4 %).

Upitnik za roditelje – 166 odgovora

Dijete i škola i poticanje učenika

Roditelji smatraju da dijete uglavnom ili u potpunosti dobro napreduje u školi. I roditelji smatraju da škola ne pruža dovoljno izvannastavnih i izvanškolskih aktivnosti ( 40,6 % ) te da bi se više trebalo ponavljati gradivo koje učenici nisu uspješno savladali ( 37 % ).

Podrška učenicima

Kao i učenici, roditelji smatraju da bi učenici trebali više sudjelovati u donošenju odluka o životu i radu škole. ( 57,3 . Smatraju da su učenici završnih razreda dobro informirani o mogućnostima nastavka školovanja i o budućoj profesionalnoj karijeri ( 80,2 % ).

Nastava i ocjenjivanje

Uglavnom ili u potpunosti smatraju da je nastava dobra, da je ocjenjivanje učenika pravedno i dobro razrađeno.

Razvoj životnih vještina

Mišljenja su da učenici dobro razvijaju svoje vještine snalaženja u različitim životnim situacijama.

Odnos nastavnika prema učenicima i Odnosi unutar škole, upravljanje školom

Također su i pozitivnog mišljenja na odnos nastavnika prema učenicima. Pozitivno ocjenjuju odnose unutar škole i upravljanje školom.

Komunikacija s roditeljima

 Dobra je komunikacija s roditeljima osim kod odgovora vezanog uz uključivanje roditelja u različite aktivnosti škole ( uglavnom ili uopće ne – 61,9 % ).

*Zaključili smo da nastavnici, učenici i roditelji uglavnom imaju pozitivno mišljenje o radu i životu u školi. Nepovoljnije odgovore nastojat ćemo poboljšati u daljnjem radu.*

Ad.2.) Razno

Rezultati Upitnika bit će predstavljeni na Učiteljskom vijeću 7.7. .

Zapisničar: Marija Šimunić